**Ministru kabineta rīkojuma projekta „****Par Latvijas Republikas, Baltkrievijas Republikas un Krievijas Federācijas valsts robežu krustpunkta demarkācijas dokumentu apstiprināšanu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Latvijas Republikas valsts robežas likuma 3.panta ceturtā daļa paredz, ka demarkācijas dokumenti ir jāapstiprina Ministru kabinetā*.* |
| 2. | Pašreizējā situācija un problēmas | 2010.gada 28.janvārī tika parakstīta Latvijas Republikas valdības, Baltkrievijas Republikas valdības un Krievijas Federācijas valdības vienošanās par Latvijas Republikas, Baltkrievijas Republikas un Krievijas Federācijas valsts robežu krustpunkta noteikšanu (Vienošanās). Vienošanās stājās spēkā 2011.gada 1.janvārī. Saskaņā ar Vienošanās 3.pantu 2011.gada 5.septembrī ar Ministra kabineta rīkojumu Nr.426 tika apstiprināti Latvijas puses pārstāvji Latvijas, Baltkrievijas un Krievijas kopīgajā komisijā Latvijas Republikas, Baltkrievijas Republikas un Krievijas Federācijas valsts robežu krustpunkta demarkācijai. Kopš 2011.gada ir notikušas sešas Kopīgās komisijas sēdes un vairākas Komisijas darba grupu sēdes. 2012.gada 6.decembrī Minskā tika parakstīti demarkācijas dokumenti – Latvijas Republikas, Baltkrievijas Republikas un Krievijas Federācijas valsts robežu krustpunkta protokols-apraksts, Latvijas Republikas, Baltkrievijas Republikas un Krievijas Federācijas valsts robežu krustpunkta demarkācijas karte un robežzīmes protokols. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Rīkojuma projekts paredz apstiprināt Latvijas Republikas, Baltkrievijas Republikas un Krievijas Federācijas valsts robežu krustpunkta demarkācijas dokumentus. |
| 5. | Projekta izstrādē iesaistītās institūcijas | Ārlietu ministrija |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Latvijas Republikas, Baltkrievijas Republikas un Krievijas Federācijas valsts robežu krustpunkta rajona karte, robežzīmes robežstabu rasējumi un valsts ģerboņu attēli un robežstabu uzraksti tehnisku iemeslu dēļ (specifiska programmatūra) pievienoti bez datnēm, pdf formātā. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav  |
| 2. | Citas starptautiskās saistības | Latvijas Republikas valdības, Baltkrievijas Republikas valdības un Krievijas Federācijas valdības vienošanās par Latvijas Republikas, Baltkrievijas Republikas un Krievijas Federācijas valsts robežu krustpunkta noteikšanu 3.pants, Līgums par valsts robežas noteikšanu starp Latvijas Republiku un Baltkrievijas Republiku, Latvijas Republikas un Krievijas Federācijas līguma par Latvijas un Krievijas valsts robežu 7.pants.  |
| 3. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ārlietu ministrija. |
| 2. | Projekta izpildes ietekme uz pārvaldes funkcijām  | Nav attiecināms. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Demarkācijas dokumenti stājas spēkā trīsdesmitajā dienā pēc pēdējā rakstiskā paziņojuma, kas apstiprina Latvijas Republikas, Baltkrievijas Republikas un Krievijas Federācijas iekšējo procedūru izpildi, kas nepieciešamas, lai tas stātos spēkā. |

Anotācijas II, III, IV un VI sadaļa – nav attiecināms.

Ārlietu ministrs E.Rinkēvičs

Vīza: Valsts sekretārs A. Teikmanis

20.03.2013 15:36

438

K.Svilāns

67016158; kaspars.svilans@mfa.gov.lv